turjo4nis/wikipedia-bn-dump-20250701 huggingface dataset:
রেসলম্যানিয়া ৫

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি যা রেসলম্যানিয়া কালানুক্রমিকের অধীনে প্রচারিত পঞ্চম অনুষ্ঠান ছিল। এই অনুষ্ঠানটি ১৯৮৯ সালের ২রা এপ্রিল তারিখে মার্কিন যুক্তরাষ্ট্রের নিউ জার্সির অ্যাটলান্টিক সিটির বোর্ডওয়াক হলে অনুষ্ঠিত হয়েছে; যা ১৯৮৮ সালের রেসলম্যানিয়ার পর এই মাঠে ডাব্লিউডাব্লিউএফের প্রথম অনুষ্ঠান ছিল।

এই অনুষ্ঠানে সর্বমোট চৌদ্দটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে হাল্ক হোগান ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপ ম্যাচে র‍্যান্ডি স্যাভেজকে পরাজিত করেছে। অন্যান্য শীর্ষস্থানীয় ম্যাচে, জ্যাক রবার্টস একক ম্যাচে আন্দ্রে দ্য জায়ান্টকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে রিক রুড দ্য আল্টিমেট ওয়ারিয়রকে পিনফলের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।

পটভূমি
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।

১৯৮৯ সালের এই অনুষ্ঠানটি রেসলম্যানিয়া কালানুক্রমিকের পঞ্চম অনুষ্ঠান ছিল, যা ২রা এপ্রিল তারিখে মার্কিন যুক্তরাষ্ট্রের নিউ জার্সির অ্যাটলান্টিক সিটির বোর্ডওয়াক হলে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।

তথ্যসূত্র

বহিঃসংযোগ
  

১৯৮৯
রেসলম্যানিয়া
এপ্রিল ১৯৮৯-এ মার্কিন যুক্তরাষ্ট্রে ঘটনা
১৯৮৯-এ নিউ জার্সি
নিউ জার্সিতে ঘটনা
অ্যাটলান্টিক সিটিতে পেশাদার কুস্তি
ইংরেজিভাষী জগৎ

ইংরেজিভাষী জগৎ () বলতে বিশ্বের ৮৮টি দেশ ও অঞ্চলকে বোঝায় যেখানে ইংরেজি ভাষা সরকারি, প্রশাসনিক ও সাংস্কৃতিক ভাষা। ২০০০-এর দশকের শুরুতে ১০০ থেকে ২০০ কোটি মানুষ ইংরেজিতে কথা বলতে পারত। সমস্ত বক্তার সংখ্যা অনুযায়ী ইংরেজি বিশ্বের বৃহত্তম ভাষা এবং মাতৃভাষী বক্তার সংখ্যা অনুযায়ী এটি বিশ্বের তৃতীয় বৃহত্তম ভাষা। এছাড়া ভৌগোলিকভাবে এটি সবচেয়ে বেশি বিস্তৃত ভাষা। যেসব দেশে ইংরেজি ভাষা বেশিরভাগ জনসংখ্যার মাতৃভাষা সেইসব দেশ একত্রে "অ্যাংলোস্ফিয়ার" (, ) নামে পরিচিত এবং ইংরেজিভাষী বক্তা "অ্যাংলোফোন" () নামে পরিচিত।

যুক্তরাজ্যের ইংল্যান্ড ও স্কটিশ নিম্নভূমি ইংরেজি ভাষার জন্মভূমি এবং সপ্তদশ শতাব্দীর শুরুতে বিশ্বজুড়ে এই ভাষার আধুনিক রূপ ছড়িয়ে পড়েছিল। প্রথমে ইংল্যান্ড ও যুক্তরাজ্যের বৈশ্বিক প্রভাবের দ্বারা ইংরেজি ভাষা ছড়িয়ে পড়েছিল, পরে মার্কিন যুক্তরাষ্ট্রের বৈশ্বিক প্রভাবের দ্বারা ইংরেজি ভাষা ছড়িয়ে পড়েছিল। যুক্তরাজ্য ও যুক্তরাষ্ট্রের সমস্ত প্রকার মুদ্রিত ও ইলেকট্রনিক মিডিয়ার মাধ্যমে ইংরেজি ভাষা আন্তর্জাতিক আলোচনার প্রধান ভাষায় পরিণত হয়েছিল। এছাড়া বিভিন্ন অঞ্চল এবং বিজ্ঞান, নৌ পরিবহন ও আইনশাস্ত্রের মতো বৃত্তিমূলক ক্ষেত্রে ইংরেজি ভাষা লিঙ্গুয়া ফ্রাঙ্কায় পরিণত হয়েছে।

মার্কিন যুক্তরাষ্ট্র ও ভারতে মোট ইংরেজিভাষী বক্তার সংখ্যা সর্বোচ্চ, যথাক্রমে ৩০ কোটি ৬০ লাখ এবং ২৬ কোটি ৫০ লাখ। এর পরে আছে পাকিস্তান (১০ কোটি ৪০ লাখ), যুক্তরাজ্য (৬ কোটি ৮০ লাখ) ও নাইজেরিয়া (৬ কোটি)। ২০২২ সালের হিসাব অনুযায়ী, বিশ্বজুড়ে প্রায় ৪০ কোটি জনসংখ্যার মাতৃভাষা ইংরেজি। দ্বিতীয় ভাষা হিসাবে ইংরেজিভাষী বক্তাদের অন্তর্গত করলে মোট ইংরেজিভাষী বক্তার আনুমানিক সংখ্যা ১৫০ কোটি থেকে ২০০ কোটির মধ্যে। ২০০৩ সালে ডেভিড ক্রিস্টাল পর্যবেক্ষণ করেছিলেন যে মাতৃভাষী বক্তা নয় এমন ইংরেজিভাষী বক্তার সংখ্যা ৩:১ অনুপাতে ইংরেজি মাতৃভাষী বক্তার সংখ্যাকে ছাপিয়ে গিয়েছিল।

সংখ্যাগরিষ্ঠ ইংরেজিভাষী দেশ 
বিভিন্ন দেশ ও অঞ্চলের বেশিরভাগ জনসংখ্যার মাতৃভাষা ইংরেজি, যার মধ্যে অস্ট্রেলিয়া, কানাডা, নিউজিল্যান্ড, মার্কিন যুক্তরাষ্ট্র ও যুক্তরাজ্য—এই পাঁচ দেশকে অনেকসময় "কোর অ্যাংলোস্ফিয়ার" () বলে অভিহিত করা হয়।

অনেকসময় যেসব দেশ ও অঞ্চলে ইংরেজি বা ইংরেজি-ভিত্তিক ক্রেওল ভাষা হচ্ছে প্রধান ভাষা এবং ইংরেজি হচ্ছে সরকার ও শিক্ষার প্রধান ভাষা, সেইসব দেশ ও অঞ্চলের ক্ষেত্রেও এই "অ্যাংলোস্ফিয়ার" শব্দ প্রয়োগ করা হয়, যেমন জিব্রাল্টার ও প্রজাতন্ত্রী আয়ারল্যান্ড।

ডেনমার্ক, নরওয়ে, নেদারল্যান্ডস ও সুইডেনের মতো হাতেগোনা কয়েকটি দেশের বেশিরভাগ জনসংখ্যা দ্বিতীয় ভাষা হিসাবে ইংরেজি ব্যবহার করলেও এই দেশগুলোকে ইংরেজিভাষী বিশ্বের অংশ হিসাবে মনে করা হয় না, কারণ সেখানে ইংরেজি ভাষাকে এক বিদেশি ভাষা হিসাবেই মনে করা হয় এবং সেখানকার সমাজে ইংরেজি ভাষা কোনো গুরুত্বপূর্ণ সাংস্কৃতিক প্রভাব বিস্তার করেনি।

যেসব দেশে ইংরেজি একটি সরকারি ভাষা

আইনত

তথ্যসূত্র

বহিঃসংযোগ 

জগৎ
সাংস্কৃতিক অঞ্চল
চন্দ্র মোহন পাটোয়ারী

চন্দ্র মোহন পাটোয়ারী আসামের একজন ভারতীয় রাজনীতিবিদ। একজন বিধায়ক হিসাবে, তিনি ১৯৮৫ থেকে ১৯৯০, ১৯৯১ থেকে ১৯৯৬, ১৯৯৬ থেকে ২০০১, ২০০৬ থেকে ২০১১ এবং ২০১৬ সাল পর্যন্ত ধর্মপুর কেন্দ্রের প্রতিনিধিত্ব করেছেন এবং ২০২১ থেকে আসাম বিধানসভায় বিরোধী দলের নেতা হিসাবে দায়িত্ব পালন করেছেন। তিনি ১৯৮৫ থেকে ১৯৯০ সাল পর্যন্ত আসামের স্বাস্থ্যমন্ত্রী এবং ১৯৯৬ থেকে ২০০১ পর্যন্ত কৃষিমন্ত্রী ছিলেন। তিনি ২০০৮-২০১১ সময় অসম গণ পরিষদের (এজিপি) সভাপতি ছিলেন। তিনি ২০১১ সালের আসাম বিধানসভা নির্বাচনে দলের খারাপ পারফরম্যান্সের জন্য দায়বদ্ধ হয়ে পদত্যাগ করেছিলেন। ২০১৪ সালে তিনি বিজেপির তৎকালীন জাতীয় সভাপতি রাজনাথ সিং এবং বিজেপি আসাম প্রদেশের রাজ্য সভাপতি শ্রী সর্বানন্দ সোনোয়ালের উপস্থিতিতে ভারতীয় জনতা পার্টিতে (বিজেপি) যোগদান করেন।

তথ্যসূত্র

বহিঃসংযোগ 

 সরকারী ওয়েবসাইট 

আসাম বিধানসভার সদস্য ২০২১-২০২৬
আসামের ভারতীয় জনতা পার্টির রাজনীতিবিদ
আসামের রাজ্য মন্ত্রিপরিষদের মন্ত্রী
আসাম বিধানসভার সদস্য ২০১৬-২০২১
আসাম বিধানসভার সদস্য ২০০৬-২০১১
আসাম বিধানসভার সদস্য ১৯৯৬-২০০১
আসাম বিধানসভার সদস্য ১৯৯১-১৯৯৬
আসাম বিধানসভার সদস্য ১৯৮৫-১৯৯১
নলবাড়ী জেলার ব্যক্তি
২০১৪-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী
অসম গণপরিষদের রাজনীতিবিদ
জীবিত ব্যক্তি
১৯৫৫-এ জন্ম
আসামের বিরোধী দলনেতা
বার্নেট কোহেন

বার্নেট কোহেন (১৮৯১-১৯৫২) ছিলেন একজন রুশ সাম্রাজ্যে জন্মগ্রহণকারী মার্কিন ব্যাকটেরিয়াবিদ যিনি অ্যামিবা সহ প্রথম আল্ট্রা-অণুবীক্ষণিক সার্জারি করেছিলেন।

কোহেন তার পিএইচ.ডি করেন ইয়েল বিশ্ববিদ্যালয় থেকে। তিনি সোসাইটি অফ আমেরিকান ব্যাক্টেরিওলজিস্টের সভাপতি ছিলেন এবং আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্স, আমেরিকান কেমিক্যাল সোসাইটি এবং আমেরিকান পাবলিক হেলথ অ্যাসোসিয়েশনের সদস্য ছিলেন।

তথ্যসূত্র

বহিঃসংযোগ 

 Works by or about Barnett Cohen at Internet Archive

১৮৯১-এ জন্ম
১৯৫২-এ মৃত্যু
মার্কিন ব্যাকটেরিয়াবিদ
ইয়েল বিশ্ববিদ্যালয়ের প্রাক্তন শিক্ষার্থী
রুশ সাম্রাজ্য থেকে মার্কিন যুক্তরাষ্ট্রে অভিবাসী
ভগৎ ভিখান

ভগৎ ভিখান (, উচ্চারণ: ; ১৪৮০ – ১৫৭৩) হলেন একজন মধ্যযুগীয় ভারতীয় ভক্তি কবি-সন্ত, যার দুটি স্তোত্র গুরু গ্রন্থ সাহিবে অন্তর্ভুক্ত রয়েছে। তৎকালীন সময়ে এই নামে দুইজন সাধকের উপস্থিতি সম্পর্কে জানা যায় — ভগৎ ভিখান এবং সুফি সাধক শেখ ভিখান।

প্রথম জীবন 
তিনি ১৪৮০ সালে ভারতের বর্তমান উত্তর প্রদেশ রাজ্যের লখনউয়ের কাছাকাছি কাকোরিতে একটি হিন্দু পরিবারে জন্মগ্রহণ করেছিলেন বলে ধারণা করা হয়। অন্যান্য সূত্র, যেমন ভারতীয় সাহিত্যের এনসাইক্লোপিডিয়ায় তাকে ইসলাম ধর্মের অনুসারী বলে বর্ণনা করা হয়েছে। ভগৎ ভিখান ভগৎ রবিদাস ও ভগৎ ধন্না (রামানন্দী সম্প্রদায়) পরম্পরায় ভক্ত ছিলেন।

উত্তরাধিকার 
গুরু গ্রন্থ সাহিবে তাঁর স্তোত্রগুলি ঈশ্বরের নামের প্রতি তার আত্ম-উৎসর্গকে প্রতিফলিত করে যেখানে তিনি "জগতের সমস্ত রোগের নিরাময়" হিসাবে ঈশ্বরকে বর্ণনা করেছেন।

মুঘল সম্রাট আকবরের সময়কার পণ্ডিত ব্যক্তিদের মধ্যে ভগৎ ভিখান ছিলেন সবচেয়ে বেশি পণ্ডিত। বহু বছর ধরে তিনি জনগণকে শিক্ষা ও নির্দেশ প্রদানে নিয়োজিত ছিলেন। তিনি অনেক সন্তান রেখে গেছেন যারা তাকওয়া, প্রজ্ঞা, জ্ঞান ও গুণে পূর্ণ ছিলো।

আরও দেখুন 
 রামানন্দী সম্প্রদায়।

তথ্যসূত্র

বহিঃসংযোগ 

 Excerpts taken from Encyclopedia of Sikhism by Harbans Singh. Published by Punjabi University, Patiala
 The Sikh Religion, Vol 6,, Max Arthur MacAuliff,  Oxford University Press, 1909.

পাঞ্জাবি ব্যক্তি
শিখ ভগৎ
পেদ্রো পাসকুলি

পেদ্রো পাবলো পাসকুলি (জন্ম: ১৭ মে ১৯৬০) তিনি তার ক্যারিয়ারের বেশিরভাগ সময় আর্জেন্টিনোস জুনিয়র্স এবং ইতালীয় ক্লাব লেসের সাথে কাটিয়েছেন। আন্তর্জাতিক পর্যায়ে, তিনি আর্জেন্টিনার সাথে ১৯৮৬ ফিফা বিশ্বকাপ জিতেছিলেন এবং ১৯৮৭ সালের কোপা আমেরিকায় চতুর্থ স্থান অর্জন করেছিলেন।

পাসকুলির ম্যানেজমেন্ট ক্যারিয়ার বেশিরভাগই কেটেছে ইতালীয় ফুটবলের নিম্ন লিগে। এছাড়াও তিনি ২০০৩ সালে উগান্ডার দায়িত্বে ছিলেন কয়েক মাস, আলবেনিয়ার দিনামো তিরানায় দুটি সংক্ষিপ্ত স্পেল এবং ওয়েলসের ব্যাঙ্গর সিটিতে একটি মৌসুম।

তথ্যসূত্র

বহিঃসংযোগ 

 

১৯৬০-এ জন্ম
জীবিত ব্যক্তি
আর্জেন্টিনীয় ফুটবল ম্যানেজার
সেরিয়ে বি-এর খেলোয়াড়
সেরিয়ে আ-এর খেলোয়াড়
আর্জেন্টিনীয় প্রথম বিভাগের খেলোয়াড়
সাগান তোসুর খেলোয়াড়
নিওয়েল’স ওল্ড বয়েজের খেলোয়াড়
উনিওনে স্পোর্তিভা লেচ্চের খেলোয়াড়
আর্জেন্তিনোস জুনিয়র্সের খেলোয়াড়
১৯৮৭ কোপা আমেরিকার খেলোয়াড়
১৯৮৬ ফিফা বিশ্বকাপের খেলোয়াড়
আর্জেন্টিনার আন্তর্জাতিক ফুটবলার
আর্জেন্টিনীয় পুরুষ ফুটবলার
ইতালীয় বংশোদ্ভূত আর্জেন্টিনীয় ব্যক্তি
ওয়েলসের প্রবাসী ফুটবল ম্যানেজার
ওয়েলসে আর্জেন্টিনীয় প্রবাসী ক্রীড়াবিদ
উগান্ডায় আর্জেন্টিনীয় প্রবাসী ক্রীড়াবিদ
আলবেনিয়ায় আর্জেন্টিনীয় প্রবাসী ক্রীড়াবিদ
আলবেনিয়ায় প্রবাসী ফুটবল ম্যানেজার
উগান্ডায় প্রবাসী ফুটবল ম্যানেজার
ইতালিতে প্রবাসী ফুটবল ম্যানেজার
আর্জেন্টিনীয় প্রবাসী ফুটবল ম্যানেজার
উগান্ডার জাতীয় ফুটবল দলের ম্যানেজার
ইন্দোনেশিয়ায় আর্জেন্টিনীয় প্রবাসী ক্রীড়াবিদ
ইন্দোনেশিয়ার প্রবাসী পুরুষ ফুটবলার
জাপানে আর্জেন্টিনীয় প্রবাসী ক্রীড়াবিদ
জাপানের প্রবাসী পুরুষ ফুটবলার
ইতালিতে আর্জেন্টিনীয় প্রবাসী ক্রীড়াবিদ
ইতালিতে প্রবাসী পুরুষ ফুটবলার
আর্জেন্টিনীয় প্রবাসী পুরুষ ফুটবলার
ফিফা বিশ্বকাপ জয়ী খেলোয়াড়
পুরুষ ফুটবল ফরোয়ার্ড
ফিফা বিশ্বকাপ বিজয়ী খেলোয়াড়
ইতালিতে প্রবাসী ফুটবলার
ভগৎ সাইন

ভগৎ সাঁঈ, বা, ভগৎ সাইন (আনু. ১৪-১৫শ শতক), যিনি সেনা ভগৎ নামেও পরিচিত, হলেন একজন হিন্দু রহস্যবাদী কবি এবং ভক্তি আন্দোলনের সাধক যিনি চতুর্দশ শতাব্দীর শেষের দিকে এবং পঞ্চদশ শতাব্দীর শুরুতে বসবাস করতেন। ঈশ্বরের প্রতি ভক্তির কারণে ঘরে ঘরে তার নাম পরিচিত ছিল। ভগৎ সাঁঈ ছিলেন রেওয়ার শাসক রাজা রাম সিংয়ের রাজদরবারের একজন নাপিত। তিনি রামানন্দের শিষ্য ছিলেন।

জন্মস্থান 
তার জন্মস্থান সম্পর্কে চারটি মত রয়েছে:
  একটি মত হলো যে, তিনি মহারাষ্ট্রে জন্মগ্রহণ করেছিলেন এবং বিদার রাজার দরবারে নাপিত হিসাবে কাজ করতেন। এই মতামতকে সমর্থন করার একমাত্র পন্থা হল সাধু সাঁঈর নামে মারাঠি ভাষায় অনেক ভক্তিমূলক গানের অস্তিত্ব।
  দ্বিতীয় মত হলো যে, তিনি মধ্যপ্রদেশের রেওয়াতে জন্মগ্রহণ করেছিলেন এবং তিনি বান্ধবগড়ের রাজা রাম সিংয়ের সেবা করেছিলেন। 
 তৃতীয় মত হলো, সন্ত সাঁঈর জন্ম পাঞ্জাব রাজ্যের তরন তারন জেলার সোহল গ্রামে। তার পিতার নাম বাবা মুকন্দ রায় এবং মাতার নাম ছিল মাতা জীবনী।
 অন্য একটি মতানুসারে তিনি রাজস্থানের একজন নাপিত ছিলেন।
 সাধারণ দৃষ্টিভঙ্গি হলো যে, তিনি পাঞ্জাবে জন্মগ্রহণ করেছিলেন কিন্তু সমগ্র ভারত ভ্রমণ করেছিলেন যেখানে তিনি বান্ধবগড় এবং বিদার উভয় রাজার সেবা করেন। ৬ ডিসেম্বর তারিখটি পাঞ্জাবে তার জন্মবার্ষিকী হিসাবে পালিত হয়। পাঞ্জাবের জলন্ধর জেলার পারতবপুরায় যেখানে তিনি ধ্যান করতেন সেখানে এখন একটি গুরুদ্বার এবং একটি পবিত্র জলাধার (সরোবর) স্থাপন করা হয়েছে।

আরও দেখুন 
 রামানন্দী সম্প্রদায়।

তথ্যসূত্র

বহিঃসংযোগ 
 Macauliffe, M.A The Sikh Religion: Its Gurus Sacred Writings and Authors, Low Price Publications,1909, 

পাঞ্জাবি ব্যক্তি
শিখ ভগৎ
ভুবন অরোরা

ভুবন অরোরা একজন ভারতীয় অভিনেতা যিনি হিন্দি চলচ্চিত্র এবং সিরিজে কাজ করেন। তিনি টেলিভিশন সিরিজ দ্য টেস্ট কেস (২০১৮) এবং ফারজি (২০২৩) তে উপস্থিত হয়েছেন, পরবর্তীতে তার ব্রেকআউট ভূমিকা হিসাবে আবির্ভূত হয়েছে।

কর্মজীবন 
অরোরা ভারতের ফিল্ম অ্যান্ড টেলিভিশন ইনস্টিটিউটে অধ্যয়ন করেন এবং শুদ্ধ দেশী রোমান্স (২০১৩), তেভার (২০১৫) এবং নাম শাবানা (২০১৭) ছবিতে ছোট ভূমিকার মাধ্যমে তার অভিনয় জীবন শুরু করেন। যশ রাজ ফিল্মস দ্বারা প্রযোজিত প্রাক্তনতম চরিত্রে তার ভূমিকা তাকে কোম্পানির কমেডি ফিল্ম ব্যাঙ্ক চোর (২০১৭) এ আরও বিশিষ্ট ভূমিকায় নিয়ে যায়। তারপরে তিনি ২০১৮ সিরিজ দ্য টেস্ট কেস- এ রোহন রাঠোরের ভূমিকায় অভিনয় করেছিলেন, একজন অরাজনৈতিক সেনাবাহিনীর উচ্চাকাঙ্ক্ষী। ফার্স্টপোস্টের গায়ত্রী গৌরী লিখেছেন যে তিনি "ব্যঙ্গচিত্র না হয়ে তার ভূমিকা ভালভাবে রচনা করেছেন"। ২০২০ সালে, তিনি নেটফ্লিক্স চলচ্চিত্র চমন বাহার এ একটি সহায়ক ভূমিকা পালন করেছিলেন।

২০২৩ সালে, অরোরা আমাজন প্রাইম ভিডিও ক্রাইম ড্রামা সিরিজ ফারজিতে শাহিদ কাপুরের সাথে অভিনয় করেছিলেন। নিউজ ১৮- এর দিশ্যা শর্মা তার "কমিক টাইমিং এবং ডায়ালগ ডেলিভারি" "চিত্তাকর্ষক" বলে মনে করেছেন। দ্য প্রিন্ট -এর নিধিমা তানেজা তাকে সিরিজের "ব্রেকআউট পারফরম্যান্স" হিসাবে খুঁজে পেয়েছেন, যোগ করেছেন যে "তার পারফরম্যান্সের সূক্ষ্মতা এবং মুম্বাইয়ের উপভাষায় তার স্পট দেখার জন্য একটি ট্রিট"।

অরোরা পরবর্তীতে কার্তিক আর্যনের সাথে স্পোর্টস ফিল্ম চান্দু চ্যাম্পিয়ন- এ দেখা যাবে।

চলচ্চিত্রের তালিকা

ফিল্ম

টেলিভিশন

তথ্যসূত্র

বহিঃসংযোগ
 

জীবিত ব্যক্তি
জন্মের বছর অনুপস্থিত (জীবিত ব্যক্তি)
ভারতীয় টেলিভিশন অভিনেতা
হিন্দি টেলিভিশনের পুরুষ অভিনেতা
২১শ শতাব্দীর ভারতীয় অভিনেতা
দিগন্ত বর্মন

দিগন্ত বর্মন (জন্ম ২৬ নভেম্বর ১৯৬৪) আসাম থেকে ভারতীয় জাতীয় কংগ্রেসের একজন ভারতীয় রাজনীতিবিদ সদস্য। তিনি একজন বিধায়ক,  ২০২১ সালের আসাম বিধানসভা নির্বাচনে বারখেত্রি নির্বাচনী এলাকা থেকে নির্বাচিত হন।

প্রাথমিক জীবন এবং শিক্ষা 
দিগন্ত বর্মন ১৯৬৪ সালের ২৬ নভেম্বর ভূমিধর বর্মণ এবং মালতী বর্মণের ঘরে জন্মগ্রহণ করেন। তার বাবা একজন প্রাক্তন মুখ্যমন্ত্রী ছিলেন যিনি বারখেত্রির হয়ে আসাম বিধানসভার সদস্য হিসেবেও দায়িত্ব পালন করেছিলেন। তার ৩ বোন আছে। তিনি ১৯৮৭ সালে গৌহাটি বিশ্ববিদ্যালয় থেকে আর্টস (রাজনীতি বিজ্ঞান) স্নাতক সম্পন্ন করেন। তিনি কস্তুরী ভারালিকে বিয়ে করেন যিনি একজন এসিএস অফিসার এবং বর্তমানে আসামের কর্মসংস্থান ও কারিগর পরিচালক। কামাক্ষী বর্মন, ভার্গবী বর্মণ এবং রিজুতা বর্মণ নামে তাঁর ৩ কন্যা রয়েছে। তিনি নিজেও সাবেক এসিএস কর্মকর্তা।

রাজনৈতিক পেশা 
বর্মন ২০১৬ সালে বারখেত্রির জন্য আসাম বিধানসভার সদস্য পদে ভারতীয় জাতীয় কংগ্রেসের প্রার্থী ছিলেন। তিনি ভারতীয় জনতা পার্টির পছন্দের নারায়ণ ডেকার কাছে হেরেছিলেন, বর্মন ৬০,৬১০ ভোট পেয়েছিলেন এবং ডেকা ২০১৬ সালে ৬৯,২২৩ ভোট পেয়েছিলেন। তবে ২০২১ সালে, তিনি ডেকাকে পরাজিত করেন এবং বারখেত্রির পক্ষে ৮৫,৮২৬ ভোট পেয়ে আসাম বিধানসভার সদস্য হন এবং ডেকা ৮১,৭৭২ ভোট পান।

তথ্যসূত্র 

১৯৬৪-এ জন্ম
আসাম বিধানসভার সদস্য ২০২১-২০২৬
নলবাড়ী জেলার ব্যক্তি
জীবিত ব্যক্তি
আসামের ভারতীয় জাতীয় কংগ্রেসের রাজনীতিবিদ
নারায়ণ ডেকা

নারায়ণ ডেকা আসামের একজন ভারতীয় জনতা পার্টির রাজনীতিবিদ। তিনি ২০১৬ সালে বারখেত্রি আসন থেকে বিধানসভার সদস্য হিসাবে নির্বাচিত হন। তিনি দিগন্ত বর্মনকে (ভারতীয় জাতীয় কংগ্রেস) প্রায় ৯,০০০ ভোটের ব্যবধানে পরাজিত করেন। তবে ২০২১ সালে তিনি দিগন্তের কাছে হেরে যান।

নারায়ণ ডেকা ইন্টারন্যাশনাল স্কুল গুয়াহাটির প্রতিষ্ঠাতা ও চেয়ারম্যান।

তিনি বর্তমানে GMDA (গুয়াহাটি মেট্রোপলিটন ডেভেলপমেন্ট অথরিটি) এর চেয়ারম্যান নিযুক্ত হয়েছেন।

তথ্যসূত্র 

জন্মের বছর অনুপস্থিত (জীবিত ব্যক্তি)
আসাম বিধানসভার সদস্য ২০১৬-২০২১
আসামের ভারতীয় জনতা পার্টির রাজনীতিবিদ
জীবিত ব্যক্তি
পুলকেশ বড়ুয়া

পুলকেশ বড়ুয়া আসাম রাজ্যের একজন ভারতীয় রাজনীতিবিদ। তিনি দীনেশ গোস্বামী এবং ভৃগু কুমার ফুকনের সাথে ১৯৯১ সালে একটি আঞ্চলিক রাজনৈতিক দল নাতুন অসম গণ পরিষদ (এনএজিপি) গঠন করেছিলেন কিন্তু ১৯৯৪ সালে এজিপি-তে দলটিকে একীভূত করেছিলেন। তিনি ৯ জানুয়ারি ১৯৮৬ - ২৭ জুলাই ১৯৯১ সাল পর্যন্ত আসাম বিধানসভার স্পিকার ছিলেন।

তিনি এখন AJP ( আসাম জাতীয় পরিষদ ) তে যোগ দিয়েছেন এবং ১৯ নভেম্বর ২০২০-এ একজন সক্রিয় সদস্য।

পটভূমি 
পুলকেশ বড়ুয়া ১৫ অক্টোবর ১৯৪৮ সালে নলবাড়িতে নলবাড়ি কলেজের প্রতিষ্ঠাতা লে. প্রফেসর ঈশ্বর চন্দ্র বড়ুয়া, একজন সমাজকর্মী ও সাহিত্যিক এবং লে. অম্বিকা বড়ুয়ার ঘরে জন্মগ্রহণ করেন।

বড়ুয়া ১৯৬৬ সালে নলবাড়ির গুরডন উচ্চ মাধ্যমিক বিদ্যালয় থেকে উচ্চ মাধ্যমিক পাস করেন। তিনি ১৯৬৬ সালে অল নলবাড়ি ছাত্র ইউনিয়নের সাধারণ সম্পাদক ছিলেন। তিনি ১৯৯৯ সালে কটন কলেজে যোগ দেন, ১৯৬৯ সালে অনার্সসহ বিএসসি পাস করেন। তিনি ১৯৭০ সালে গুয়াহাটি বিশ্ববিদ্যালয়ের আইন কলেজে যোগ দেন। তিনি ১৯৭২ সালে গুয়াহাটি বিশ্ববিদ্যালয় আইন কলেজ ছাত্র ইউনিয়নের সাধারণ সম্পাদক হন এবং একই বছর AASU ( অল আসাম স্টুডেন্টস ইউনিয়ন ) এর সভাপতি হন। তিনি এলএলবি সম্পন্ন করেন এবং ১৯৭৫ সালে নলবাড়ি বার অ্যাসোসিয়েশনে যোগ দেন।

বড়ুয়া ১৯৮১ সালে পারুল ডেকাকে বিয়ে করেন যার এক ছেলে ও এক মেয়ে রয়েছে।

রাজনৈতিক পেশা 
তিনি ১৯৭৭ সালে লে. নিবারন বোরা, অতুল বোরা, পবীন্দ্র ডেকা, ডক্টর কৃষ্ণ গোপাল ভট্টাচার্যের সাথে আসামের একটি আঞ্চলিক রাজনৈতিক দল পূর্বাচালিয়া লোক পরিষদ (পিএলপি) তে যোগদান করেন। বিদেশীদের ইস্যুতে দীর্ঘ ৬ বছর আসাম আন্দোলনের সময়, তিনি সক্রিয়ভাবে AAGSP (অল আসাম গণসংগ্রাম পরিষদ) এর অধীনে পিএলপি থেকে সদস্য হিসাবে অংশগ্রহণ করেছিলেন।

১৫ আগস্ট ১৯৮৫ সালের আসাম চুক্তির পর, তিনি আসামের একটি আঞ্চলিক রাজনৈতিক দল আসাম গণ পরিষদে যোগ দেন এবং ৯ জানুয়ারি ১,৯৮৬ - ২৭ জুলাই ১৯৯১ সাল পর্যন্ত আসাম বিধানসভার স্পিকার হন। তিনি ১৯৯৬ - ২০২১ সাল থেকে বারখেত্রি কেন্দ্রের এজিপি বিধায়কও হয়েছিলেন। তিনি সক্রিয় রাজনীতিতে রয়েছেন এবং বারবার তার নির্বাচনী এলাকার উন্নয়ন এবং আসামের উন্নতির জন্য বিভিন্ন বিষয় তুলে ধরেছেন।

একজন রাজনীতিবিদ হিসেবে তার প্রধান অবদান নলবাড়ি জেলার বারভাগ এলাকার দীর্ঘস্থায়ী বন্যা সমস্যার সমাধান। তিনি ১৯৮৮ সালে বারখেত্রী নির্বাচনী এলাকায় একটি কর্মসংস্থান সৃষ্টি প্রকল্প, একটি দুগ্ধ খামার প্রকল্প শুরু করেছিলেন যা স্থানীয় জনগণকে ব্যাপকভাবে উপকৃত করেছে।

তিনি ১৯ নভেম্বর ২০২০-এ কার্যনির্বাহী সদস্য হিসাবে এজেপি- তে যোগদান করেন।

তথ্যসূত্র 

 পুলকেশ বড়ুয়া এজেপিতে যোগ দিয়েছেন: http://www.assamtribune.com/scripts/detailsnew.asp?id=nov2020/city054

আসাম বিধানসভার সদস্য ১৯৯১-১৯৯৬
আসাম বিধানসভার সদস্য ১৯৮৫-১৯৯১
জন্মের বছর অনুপস্থিত (জীবিত ব্যক্তি)
আসামের ভারতীয় জনতা পার্টির রাজনীতিবিদ
বাক্সা জেলার ব্যক্তি
অসম গণপরিষদের রাজনীতিবিদ
জীবিত ব্যক্তি
পুনেরি মিসল

পুনেরি মিসল হল পুনে, মহারাষ্ট্র, ভারতের একটি জনপ্রিয় নিরামিষ খাবার। প্রায়শই মিসল পাওয়ের অংশ হিসাবে প্রাতঃরাশের জন্য বা দুপুরের নাস্তা বা খাবার হিসাবে খাওয়া হয়। এটি তৈরি করা সহজ, অপেক্ষাকৃত সস্তা এবং ভাল পুষ্টিগুণ থাকায় এটি একটি খুব জনপ্রিয় নাস্তা। পুনেরি মিসলের স্বাদ হালকা থেকে মসলাযুক্ত হতে পারে। মিসলও একটি জনপ্রিয় খাবার যা শহরের রাস্তাঘাটে পাওয়া যায়। এই খাবারটি কোলাপুরি মিসলের মতো গরম এবং মশলাদার নয়। স্থানীয় লোকেদের স্বাদের প্রয়োজনের উপর ভিত্তি করে থালাটির উৎপত্তি পুনে থেকে হয়।

উপকরণ 
মিসলের উপাদানের মধ্যে রয়েছে মাটকি উসল, তরকারি/কাট/নমুনা, আলু ভাজি, দই, চানাচুর, ফারসান, পেঁয়াজ, টমেটো এবং ধনেপাতা। উপাদানগুলি একাধিক স্তরে সাজিয়ে পরিবেশন করা হয়। প্রথম মটকি বা মট বিনের উসাল পরিবেশন করা হয়। মিসলের থালায় মিসল-পাও কাটা রুটি বা একটি ছোট রুটির সাথে পরিবেশন করা হয়। মিসলের প্রধান অংশ হল মশলাদার তরকারি যা ট্যারি, কাট নামে পরিচিত। এগুলি আগে থেকে রান্না করা বা আগে থেকে মিশ্রিত খাবারের আইটেম এবং নিজেদেরই ভোজ্য খাবার হিসাবে আলাদা পরিচয় রয়েছে। পুনেরি মিসল সাধারণত অনেক মশলাদার হয়।

পুনেরি মিসল হলো মিসলের কম মশলাযুক্ত সংস্করণ। দই মিসলও ব্যাপক জনপ্রিয়। এ খাবারে স্বাদ বাড়াতে দই যোগ করা হয়।

তথ্যসূত্র 

ভারতের নিরামিষ পদ
মহারাষ্ট্রীয় রন্ধনশৈলী
ভারতীয় রন্ধনশৈলী
দিব্যেন্দু ভট্টাচার্য

দিব্যেন্দু ভট্টাচার্য (জন্ম: ১১ নভেম্বর ১৯৭৫) হলেন একজন ভারতীয় অভিনেতা যিনি হিন্দি ও বাংলা চলচ্চিত্র এবং ওয়েব ধারাবাহিকে কাজ করেন। তিনি দেব.ডি তে তার ভূমিকার জন্য এবং ২০১৯ হটস্টার ওয়েব ধারাবাহিক ক্রিমিনাল জাস্টিস লায়ক তালুকদারের চরিত্রের জন্য সর্বাধিক পরিচিত।

চলচ্চিত্রের তালিকা

চলচ্চিত্র

টেলিভিশন

তথ্যসূত্র

বহিঃসংযোগ
 

১৯৭৫-এ জন্ম
জীবিত ব্যক্তি
ভারতীয় চলচ্চিত্র অভিনেতা
হিন্দি চলচ্চিত্র অভিনেতা
বাংলা চলচ্চিত্র অভিনেতা
ভারতীয় টেলিভিশন অভিনেতা
২১শ শতাব্দীর ভারতীয় অভিনয়শিল্পী
তিলোত্তমা (২০২৪-এর চলচ্চিত্র)

তিলোত্তমা ২০২৪ সালের বাংলা ভাষার ভারতীয় নাট্য চলচ্চিত্র। পরিচালনা করেছেন সৌম্যজিৎ আদক। প্রযোজনা করছে অঞ্জনা প্রেজেন্টস। প্রধান চরিত্রে অভিনয় করেছেন পরাণ বন্দ্যোপাধ্যায়, তৃণা সাহা, নীল ভট্টাচার্য ও ঋতব্রত মুখোপাধ্যায়। ২০২৪ সালের ১৫ মার্চ ভারতের প্রেক্ষাগৃহে মুক্তি পায়।

পটভূমি 
পরাণ বন্দ্যোপাধ্যায় তিলোত্তমা নামে একটি অনাথ আশ্রম চালান। বেশ কিছু অনাথ শিশুদের মাথার ছাদ ও শিক্ষা দেন তিনি।

অভিনয়শিল্পী 
 পরাণ বন্দ্যোপাধ্যায় - তিলোত্তমা অনাথ আশ্রমের পরিচালক।
 তৃণা সাহা - সিঙ্গল মাদার বা একলা মা অরুণিমা  
 নীল ভট্টাচার্য - সঙ্গীতশিল্পী  
 ঋতব্রত মুখোপাধ্যায় - অ্যাকাউন্ট্যান্ট 
 রাই দাস - কস্টিউম স্টাইলিস্ট
 রজত গঙ্গোপাধ্যায়
 পূষণ দাসগুপ্ত
 পূজা সরকার
 রূপদীপ্তা মুখোপাধ্যায়
 আকর্ষিণী শেঠ (শিশু অভিনেতা)
 প্রান্তিকা দাস
 অনির্বাণ চক্রবর্তী

মুক্তি 
২০২৪ সালের ২১ জানুয়ারি অফিসিয়াল টিজার  এবং ১৪ ফেব্রুয়ারি ভ্যালেন্টাইনস ডে আর সরস্বতী পুজোর দিন ট্রেলার প্রকাশ করা হয়।

তথ্যসূত্র

বহিঃসংযোগ 

 

২০২৪-এর চলচ্চিত্র
বাংলা ভাষার ভারতীয় চলচ্চিত্র
২০২০-এর দশকের বাংলা ভাষার চলচ্চিত্র
সৌম্যজিৎ আদক পরিচালিত চলচ্চিত্র
ম্যারি পপিন্স (চরিত্র)

ম্যারি পপিন্স একটি কাল্পনিক চরিত্র এবং পি. এল. ট্র্যাভার্স রচিত একই নামের বই ও তা থেকে উপযোগকৃত সকল সৃষ্টিকর্মের মুখ্য চরিত্র। পপিন্স একজন ঐন্দ্রজালিক ক্ষমতাসম্পন্ন ইংরেজ আয়া, যিনি লন্ডনে নাম্বার ১৭ চেরি ট্রি লেনের ব্যাঙ্কস পরিবারের বাচ্চাদের লালনপালনের দায়িত্ব নেন এবং জাদুর ছোঁয়া দিয়ে তাদের মূল্যবান শিক্ষা প্রদান করেন। ট্র্যাভার্স পপিন্স চরিত্রটির মধ্যে একজন সত্যিকারের লন্ডনের আয়ার উচ্চারণ ও শব্দভান্ডারের সাথে পরিচয় করিয়ে দেন।

জুলি অ্যান্ড্রুজ ১৯৬৪ সালের চলচ্চিত্ররূপে অভিনয় করে শ্রেষ্ঠ অভিনেত্রী বিভাগে একাডেমি পুরস্কার অর্জন করেন। ব্রিটিশ চলচ্চিত্র পত্রিকা এম্পায়ার পপিন্স চরিত্রটিকে (অ্যান্ডুজ অভিনীত) তাদের ২০১১ সালের ১০০ সেরা চলচ্চিত্রের চরিত্র তালিকায় অন্তর্ভুক্ত করে। এমিলি ব্লান্ট ২০১৮ সালের অনুবর্তী পর্ব ম্যারি পপিন্স রিটার্নস-এ পপিন্স চরিত্রে অভিনয় করে সমাদৃত হন এবং সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। লরা মিশেল কেলি ২০০৪ সালে ওয়েস্ট এন্ডের সঙ্গীতনাট্যে পপিন্স চরিত্রে অভিনয় করে সঙ্গীতনাট্যে শ্রেষ্ঠ অভিনেত্রী বিভাগে অলিভিয়ে পুরস্কারের মনোনয়ন লাভ করেন।

উল্লেখযোগ্য চিত্রায়ন
 জুলি অ্যান্ড্রুজ - ডিজনির চলচ্চিত্র
 ম্যারি উইকস - ১৯৪৯ সালের ম্যারি পপিন্স (স্টুডিও ওয়ান) পর্বে
 নাতালিয়া আন্দ্রেইচেঙ্কো - ১৯৮৩ সালের সোভিয়েত চলচ্চিত্র ম্যারি পপিন্স, গুডবাই
 লরা মিশেল কেলি - মূল ওয়েস্ট এন্ড ও ব্রডওয়ে সঙ্গীতনাট্যে
 অ্যাশলি ব্রাউন - মূল ব্রডওয়ে ও মূল মার্কিন সফরের সঙ্গীতনাট্যে
 স্কার্লেট স্ট্র্যালেন - লন্ডন ও ব্রডওয়ের সঙ্গীতনাট্যে
 বিয়াঙ্কা ম্যারোকুইন - মেক্সিকান মঞ্চে সঙ্গীতনাট্যে
 লিসা ওহেয়ার - লন্ডন ও যুক্তরাজ্যের সফরের সঙ্গীতনাট্যে
 ক্যারোলাইন শিন - মূল যুক্তরাজ্যের সফরের ও মার্কিন সফরের সঙ্গীতনাট্যে
 লিন্ডা ওলসন - সুয়েডীয় মঞ্চে সঙ্গীতনাট্যে
 ভেরিটি হান্ট-ব্যালার্ড - অস্ট্রেলীয় মঞ্চে সঙ্গীতনাট্যে
 ভিক্টোরিয়া সামার - ২০১৩ সালের সেভিং মিস্টার ব্যাঙ্কস চলচ্চিত্রে (জুলি অ্যান্ডুজ চরিত্রে)
 এমিলি ব্লান্ট - ২০১৮ সালের ম্যারি পপিন্স রিটার্নস চলচ্চিত্রে
 জিজি স্ট্র্যালেন - ২০১৯ সালে লন্ডনে ওয়েস্ট এন্ডের সঙ্গীতনাট্যে

তথ্যসূত্র

বহিঃসংযোগ
 Mary Poppins fictitious character at WorldCat

ম্যারি পপিন্স
১৯২৬-এ প্রবর্তিত সাহিত্যিক চরিত্র
২০শ শতাব্দীর ব্রিটিশ উপন্যাসের চরিত্র
কাল্পনিক আয়া
কাল্পনিক গৃহশিক্ষিকা
চলচ্চিত্রে নারী চরিত্র
জাদু ব্যবহারকারী কাল্পনিক চরিত্র
লন্ডনের কাল্পনিক ব্যক্তি
সঙ্গীতনাট্যে নারী চরিত্র
সাহিত্যে নারী চরিত্র